Paolo Banchero

Paolo Napoleon James Banchero (s. 12. marraskuuta 2002 Seattle, Washington, Yhdysvallat) on yhdysvaltalais-italialainen koripalloilija, joka edustaa NBA-joukkue Orlando Magicia. Banchero pelasi yliopistokoripalloa Duke Universityssä. Orlando Magic varasi hänet ensimmäisellä vuorolla NBA:n kesän 2022 varaustilaisuudessa.

Banchero pelasi ensimmäisellä NBA-kaudellaan 2022–2023 runkosarjassa 72 ottelua, jotka kaikki avauskentällisessä. Hän teki ottelua kohden 20,0 pistettä, otti 6,9 levypalloa ja antoi 3,7 syöttöä. Hänet palkittiin vuoden tulokkaana ja valittiin tulokkaiden tähidstökentälliseen. Kaudella 2023–2024 hän pelasi NBA:n tähdistöottelussa ja ylsi Orlandon mukana ensi kertaa pudotuspeleihin. Kaudella 2024–2025 hän oli lokakuun lopulla tulleen lihasvamman vuoksi lähes 2,5 kuukautta poissa kentiltä. Joukkueen kausi päättyi edelliskauden tapaan pudotuspelien ensimmäisellä kierroksella.

 Lähteet 

Luokka:Vuonna 2002 syntyneet
Luokka:Yhdysvaltalaiset koripalloilijat
Luokka:Elävät henkilöt